《秋露三首 其二》
宋代·孙觌

金气天与高，灯烬宵正繁。暗蛩露下绩，潜虬浪中翻。

幽人醉清露，一笑空罍尊。遇胜独心诣，了了见目存。

但忧儿辈觉，难与俗人言。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。